text: [{"text_idx": "#000001", "text": "Heimaverjan a\u0301 var\u00f0haldi vi\u00f0 norsk gassvirkir"}, {"text_idx": "#000002", "text": "Eftir herverki\u00f0 a\u0301 Nordstream 1 og 2 hevur Noreg h\u00e6kka\u00f0 ho\u0301ttanarst\u00f8\u00f0i\u00f0 og kalla fleiri fo\u0301lk inn at ansa eftir"}, {"text_idx": "#000003", "text": "Styrkt var\u00f0hald er vi\u00f0 norsku gassverkini (Mynd: NRK9"}, {"text_idx": "#000004", "text": "Fleiri tu\u0301sund fo\u0301lk fra\u0301 norsku heimaverjuni eru tilkalla\u00f0, nu\u0301 norska stjo\u0301rnin hevur h\u00e6kka\u00f0 ho\u0301ttanarst\u00f8\u00f0i\u00f0 sum avlei\u00f0ing av yvirganginum a\u0301 gasslei\u00f0ingarnar Nord Stream 1 og 2 i\u0301 farnu viku."}, {"text_idx": "#000005", "text": "Ta\u00f0 skrivar norska kringvarpi\u00f0, NRK."}, {"text_idx": "#000006", "text": "Heimaverjan skal bru\u0301kast til at standa a\u0301 var\u00f0haldi i\u0301 fleiri havnum og st\u00f8\u00f0um a\u0301 landi, sum hava ty\u0301dning fyri almenna infrakervi\u00f0, serliga gassverk."}, {"text_idx": "#000007", "text": "- Vit hava fingi\u00f0 til uppga\u0301vu at hja\u0301lpa l\u00f8gregluni at tryggja infrakervi\u00f0. Ta\u00f0 er ein ty\u0301\u00f0andi uppga\u0301va, har vit skulu hja\u0301lpa til vi\u00f0 at standa a\u0301 var\u00f0haldi og vera sjo\u0301nlig a\u0301 st\u00f8\u00f0um av ty\u0301dningi, sigur Terje Male, sum er \u00f8kisovasti fyri norsku heimaverjuna i\u0301 u\u0301tsynningspartinum av landinum."}, {"text_idx": "#000008", "text": "\u00d8kta var\u00f0haldi\u00f0 ver\u00f0ur i\u0301 19 havnum framvi\u00f0 norsku su\u00f0ur-vestur strondini. Skip, i\u00f0 koma til hesar havnir skulu rokna vi\u00f0 no\u0301gv meira eftirliti og ta\u00f0 kan eisini henda at avgrei\u00f0slur ver\u00f0a seinka\u00f0ar."}, {"text_idx": "#000017", "text": "Russland sendir oljutangaskip nor\u00f0ur um Sibiria"}]